cyanic-selkie/wikianc huggingface dataset:
Vineta Kveinis
Biogrāfija
1970. gadu beigās un 1980. gadu sākumā bijusi viena no perspektīvākajām Latvijas jaunajām šahistēm. Kuldīgas šaha trenera Jāņa Vilerta (1943—2001) audzēkne. Lielmeistaru Mihaila Tāla un Aivara Gipšļa šaha skolas dalībniece. 1978. gadā Taškentā pārstāvējusi Latvijas izlasi PSRS skolēnu spartakiādē un bijusi viena no retajām komandā, kas turnīru beigusi ar pozitīvu bilanci. Divas reizes pēc kārtas piedalījusies Latvijas sieviešu šaha čempionāta finālos (1980, 1981). 1981. gadā beigusi Kuldīgas 3. vidusskolu. Tajā pašā gadā iestājusies Maskavas Valsts Centrālā fiziskās kultūras institūta šaha nodaļā, kuru beigusi 1986. gadā. Studiju laikā apprecējusies ar nākamo Lietuvas šaha lielmeistaru Aloizu Kveini un pēc augstskolas beigšanas pārcēlusies uz dzīvi Lietuvā. Pēdējos gados pazīstama kā viena no vadošajām Lietuvas korespondencšahistēm. Lietuvas izlases sastāvā izcīnījusi sudraba medaļu Pasaules sieviešu korespondencšaha 7. olimpiādē (2007—2009). Olimpiādē spēlējusi pie 3. galdiņa un individuālajā vērtējumā ierindojusies 5. vietā.
Kovaļenko
Kovaļenko (uk, no vārda кова́ль — 'kalējs') ir ukraiņu cilmes uzvārds. Cilvēki ar šo uzvārdu:
Nikolajs Vētra
Nikolajs Raimunds Vētra (1897—1955) bija latviešu ārsts internists un ftiziatrs. Baltijas Universitātes medicīnas fakultātes dekāns.
Dzīvesgājums
Dzimis kā Nikolajs Raimunds Blumbergs 1897. gada 1. jūlijā Tirzas pagasta Andartu pusmuižas (Dorotheenhof, tagad Dārtiņa) nomnieka Jēkaba Blumberga un viņa sievas Emmas Malvīnes, dzimušas Perlbahas, ģimenē. Pēc 1905. gada revolūcijas 1906. gada viņa vecāku ģimene pārcēlās uz dzīvi Rīgā. Mācījās Rīgas Aleksandra zēnu ģimnāzijā. Pirmā pasaules kara laikā uzsāka medicīnas studijas Tērbatas Universitātē.
Brīvības cīņu laikā 1919. gadā viņš kopā ar jaunāko brāli Moricu pieteicās Latvijas armijā un piedalījās kaujās. 1922. gadā nomainīja uzvārdu, kļūdams par Nikolaju Vētru.
1923. gadā pabeidza studijas LU Medicīnas fakultātē, bija studentu vienības "Ataugas" vecbiedrs. Strādāja par LU Medicīnas Mikrobioloģijas institūta asistentu profesora Vasīlija Kļimenko vadībā (1922—1928) un pētīja tuberkulozes agrīnās diagnostikas jautājumus, vēlāk bija Hospitālās terapijas katedras un klīnikas vadītāja profesora Jāņa Miķelsona asistents. 1936. gadā aizstāvēja Dr. med. grādu, 1939. gadā viņu ievēlēja par privātdocentu. No 1936. līdz 1940. gadam viņš bija Tautas Labklājības ministrijas Veselības departamenta nodaļas vadītājs, pēc tam LU Iekšķīgo slimību hospitālās klīnikas vadītājs (1940—1944).
Otrā pasaules kara laikā 1944. gadā devās bēgļu gaitās uz Lībeku, kur 1945. gadā vadīja Latvijas Sarkanā Krusta pārvaldi Britu okupācijas zonā, vēlāk bija Baltijas Universitātes medicīnas fakultātes dekāns Pinebergā (1947—1949). 1950. gadā izceļoja uz ASV, kur strādāja psihiatrijas iestādēs, bet pēc ārsta prakses tiesību iegūšanas sāka strādāt Čikāgas pilsētas tuberkulozes slimnīcā.
Miris no sirdstriekas 1955. gada 16. septembrī Čikāgā, apbedīts Graceland kapsētā.
Aleksandrs Ditjatins
Piedalījies divās Olimpiskajās spēlēs (1976, 1980). 1976. gadā Monreālā viņš izcīnīja divas sudraba medaļas (komandu sacensības, vingrojums uz riņķiem). 1980. gadā Maskavā A. Ditjatins izcīnīja trīs zelta (komandu sacensības, individuālā daudzcīņa, vingrojums uz riņķiem), četras sudraba (vingrojums uz zirga, atbalsta lēciens, līdztekas, vingrojums uz stieņa) un bronzas medaļu brīvajās kustībās. Viņš pašlaik (pēc 2008. gada Olimpiskajām spēlēm) ir vienīgais sportists, kas izcīnījis medaļu visās astoņās vingrošanas disciplīnās vienās Olimpiskajās spēlēs. Tāpat viņš ir visvairāk individuālo medaļu ieguvējs Olimpisko spēļu vēsturē. A. Ditjatins bija Maskavas Olimpisko spēļu medaļām bagātākais sportists. Ar panākumiem startējis arī Pasaules čempionātā, kur izcīnīja 12 medaļas. Drīz pēc Maskavas Olimpiskajām spēlēm beidzis karjeru.
Tobiass Rīders
Tobiass Rīders (dzimis ) ir vācu hokejists, malējais uzbrucējs. Pašlaik (2020) Rīders spēlē Nacionālās hokeja līgas kluba Bufalo "Sabres" sastāvā.
Spēlētāja karjera
Pēc trim OHL kluba Kičeneras "Rangers" sastāvā aizvadītām sezonām, profesionāļa karjeru Rīders sāka 2013.—14. gada sezonā, ko aizvadīja Amerikas hokeja līgas vienībā Portlendas "Pirates". Ar 48 punktiem Rīders bija trešais rezultatīvākais "Pirates" spēlētājs. 2014. gada novembrī tika izsaukts uz NHL klubu Arizonas "Coyotes", 2. novembrī aizvadot savu debiju NHL, kurā guva arī savus pirmos uzvaras vārtus līgā. Sezonas turpinājumā Rīders nostiprinājās "Coyotes" sastāvā, 72 spēlēs gūstot 21 punktu.
2017.—18. gada sezonas otrajā pusē tika aizmainīts uz Losandželosas "Kings", taču vasarā nonāca jau Edmontonas "Oilers" rindās. 2019. gada vasarā pievienojās Kalgari "Flames" ar pārbaudes laika līgumu, septembra nogalē noslēdzot ar komandu viena gada līgumu. Gadu vēlāk hokejists pievienojās jau Bufalo "Sabres" sastāvam.
Vācijas hokeja izlases sastāvā spēlējis 2014., 2015. un 2017. gada Pasaules čempionātos.
Osvaldo Ardiless
Osvaldo Sesars Ardiless (es, dzimis ) ir Argentīnas futbola treneris un bijušais futbolists, spēlēja pussarga pozīcijā, bijis Argentīnas futbola izlases dalībnieks.
Savu karjeru sācis Argentīnā, bet 1978. gadā pievienojies Anglijas komandai Tottenham Hotspur, kur kļuvis par nozīmīgu komandas spēlētāju, pavadot tur 10 gadus. Folklendu kara dēļ 1982—83. gada sezonu pavadījis īrē Francijas komandā Paris Saint-Germain.
Argentīnas futbola izlases sastāvā spēlējis no 1975. līdz 1982. gadam, kopumā piedaloties 51 mačā. Ar izlasi uzvarējis 1978. gada FIFA Pasaules kausā. Piedalījies arī 1982. gada FIFA Pasaules kausā.
Pēc spēlētāja karjeras beigām kļuvis par treneri, vadot Anglijas komandas Swindon Town, Newcastle United un West Bromwich Albion. 1993. gadā kā treneris atgriezies Tottenham Hotspur, kļūstot par pirmo Anglijas Premjerlīgas treneri no Argentīnas. Vēlāk trenējis komandas Meksikā, Japānā, Horvātijā, Sīrijā, Argentīnā, Izraēlā un Paragvajā, kā arī vadījis Malaizijas futbola izlasi.
Spēlētāja karjera
Tottenham Hotspur
Argentīna
Trenera karjera
Shimizu S-Pulse
Tokyo Verdy
Ziemeļatlantijas grēda
Ziemeļatlantijas grēda ir Atlantijas okeāna vidusokeāniskā grēda, daļa no Vidusatlantijas grēdas. Veido tektonisko plātņu nobīdes zonu un atdala Ziemeļamerikas un Eirāzijas plātnes. Stiepjas aptuveni 7500 kilometru garumā no Reikjanesas lūzuma ziemeļos līdz Romanša dziļvagai pie ekvatora. Grēdai raksturīga paaugstināta vulkāniskā un tektoniskā aktivitāte, pa to ejošajam tektoniskajam lūzumam ik gadus paplašinoties par 2,5 cm. Dziļums 2000—3000 m, vietām — mazāk kā 1000 m. Vulkānu konusi veido salas: Azoru salas (augstākā virsotne Piku, 1057 m vjl), Sanpedru un Sanpaulu salas (22,5 m vjl).
Kallur
Kallur var būt:
1927. gada Pasaules čempionāts šosejas riteņbraukšanā
Profesionāļi un amatieri startēja kopā (33 dalībnieki bija amatieri). Startēja 55 braucēji, finišēja 18. Sacensību distance bija 182,5 km, uzvarētāja vidējais ātrums bija 27,55 km/h. No amatieriem pirmais finišēja un par Pasaules čempionu kļuva Žans Ārtss.
Kacs
Kacs var būt:
Džims Beluši
Džeimss Ādams Beluši (en, dzimis Čikāgā), vairāk pazīstams kā Džims Beluši (en), ir amerikāņu aktieris, mūziķis, dziedātājs un komiķis.
Patašine
Patašine ir ciems Sutru pagastā, Līvānu novadā. Atrodas 199 km attālumā no Rīgas.
Džims Beluši
Džeimss Beluši ir aktiera un komiķa Džona Beluši (1949—1982) jaunākais brālis.
Varžkrupji
Varžkrupji, varžukrupji (Pelobates) ir viena no bezastaino abinieku (Anura) ģintīm, kas ir vienīgā ģints varžkrupju dzimtā (Pelobatidae). Tā apvieno 4 mūsdienās dzīvojošas krupju sugas, kuras sastopamas Eiropā, Āzijas rietumos un Ziemeļāfrikā. Latvijā mājo viena varžkrupju dzimtas suga — brūnais varžkrupis (Pelobates fuscus). To tuvākie radinieki ir Amerikas varžkrupju dzimtas (Scaphiopodidae) sugas, ar kurām varžkrupji vēl nesenā pagātnē tika klasificēti vienā dzimtā.
Džims Beluši
Aktierim ir albāņu izcelsme, viņš ir ticīgs pareizticīgais.
Varžkrupji
Kopīgās īpašības
Varžkrupji ir atkarībā no sugas ir dažādos augumos, apmēram 5—8,5 cm. Tiem ir raksturīgi spēcīgi, drukni ķermeņi ar īsām kājām, mīksta āda. Acis lielas ar vertikālām zīlītēm. Šīs sugas pamatā dzīvo, ierakušās zemē, izvēloties irdenas, smilšainas augsnes. Uz to pakaļkāju pēdu ārējām malām ir cieti keratīna izaugumi, kas tiem palīdz rakt zemi. Zemē tie ielien atmuguriski, ar pakaļkājām rokoties zemē. Varžkrupjiem nav ribu. Šīm sugām ir spēja uzkrāt savā ķermenī šķidrumu, ūdeni uzsūcot no jebkuras mitras augsnes. Lai arī varžkrupji pamatā paši rok savas alas, tie var apmesties arī citu dzīvnieku raktās alās.
Vairošanās
Varžkrupju sugām ir raksturīga eksplozijas rakstura vairošanās. Spēcīga lietus laikā varžkrupji izlien virszemē, lai lietusūdeņu dīķos vairotos. Ikri tiek nērsti lielākās pagaidu peļķēs, tuksnešus ieskaitot. Dienvidos dzīvojošām sugām šie dīķi var samērā ātri izžūt, tādēļ kurkuļi attīstās ļoti ātri un jau 2 nedēļu vecumā sauszemes īpatņu metamorfoze ir beigusies. Lai attīstība noritētu tik strauji, dažu sugu kurkuļiem ir raksturīgs kanibālisms, lielākajiem un vecākajiem apēdot mazākos.
Sistemātika
Varžkrupju dzimta (Pelobatidae)
Žuze Alvalades stadions
Žuze Alvalades stadions ir stadions Lisabonā, Portugālē. Stadionā ir 50 095 sēdvietas un tajā savas mājas spēles aizvada Lisabonas "Sporting".
Džefs Hendriks
Džefs Hendriks (en, dzimis ) ir Īrijas futbolists, spēlē pussarga pozīcijā, Īrijas futbola izlases dalībnieks. Kopš 2022. gada Hendriks pārstāv Anglijas čempionāta komandu Reading, kas viņu īrē no Newcastle United.
Īrijas futbola izlases sastāvā Hendriks ir spēlējis 2016. gada Eiropas čempionātā.
Zirdzenes upīte
Zirdzenes upīte (arī Stungurupīte) ir Klūgas kreisā krasta pieteka Saldus novada rietumos, uz austrumiem no Bračām. Tek ziemeļu virzienā, ietek Klūgā pie Grāveru mājām.
Zīriņu apakšdzimta
Zīriņiem salīdzinoši ar citiem putniem ir garš mūžs un tie ir samērā brīvi no dažādiem parazītiem, kā arī tiem ir maz dabīgo ienaidnieku. Tomēr daudzu sugu populācija mūsdienās samazinās dēļ cilvēku saimnieciskās darbības. Apdraudējumu rada dzīves telpas zaudēšana, ūdens piesārņojums, ligzdošanas koloniju regulāra traucēšana un dažādu introducēto, zīriņiem kaitīgo dzīvnieku savairošanās putnu apdzīvotajās vietās. Viena no visapdraudētākajām zīriņu sugām ir Ķīnas cekulzīriņš (Thalasseus bernsteini). Starptautiski ir uzsākta zīriņu sugu aizsardzība, bet tropos vietējjie iedzīvotāji zīriņu olas joprojām izmanto pārtikā.
Latvijā
Latvijā sastopamas 8 zīriņu apakšdzimtas sugas: mazais zīriņš (Sternula albifrons), lielais zīriņš (Hydroprogne caspia), melnais zīriņš (Chlidonias niger), baltspārnu zīriņš (Chlidonias leucopterus), baltvaigu zīriņš (Chlidonias hybridus), upes zīriņš (Sterna hirundo), jūras zīriņš (Sterna paradisaea) un cekulzīriņš (Thalasseus sandvicensis).
Izskats
Zīriņu apakšdzimtas putni ir mazi, vidēji lieli un lieli jūras putni. Mazākais apakšdzimtā ir sīkais zīriņš (Sternula antillarum), kura ķermeņa garums mazākajiem indivīdiem ir 21 cm, svars 30 g. Lielākais apakšdzimtā ir lielais zīriņš (Hydroprogne caspia), kura ķermeņa garums lielākajiem indivīdiem ir 56 cm, svars apmēram 780 g.
Zīriņi ir slaidi, smalki veidoti putni ar garu, šķeltu asti, šauriem spārniem, garu knābi un relatīvi īsām kājām. Neskatoties uz to, zīriņi ļoti labi skrien. Tie reti peld, lai arī tiem ir pleznas. Ūdenī tie parasti nosēžas tikai, lai nomazgātos. Salīdzinot ar kaijām, to ķermeņu formas ir slaidākas. Lielākā daļa sugu ir gaiši pelēkas no augšpuses, bet baltas no apakšpuses, galvas virsa kontrastējoši melna. Tomēr ir sugas, kuru apspalvojums ir tumšs, piemēram, purva zīriņiem (Chlidonias) un pelēkajiem zīriņiem (Anous), vismaz kādu laiku gadā. Kājas un knābis ir košās krāsās, atkarībā no sugas tie var būt sarkani, oranži, dzelteni un melni. Abi dzimumi izskatās vienādi, lai gan tēviņi ir par kādiem 2—5% lielāki nekā mātītes un to knābis salīdzinoši ir masīvāks. Ārpus vairošanās sezonas apspalvojums kļūst gaišāks un mazāk kontrastējošs. Jaunie putni parasti ir pelēkbrūni vai dzeltenbrūni, turklāt spalvām ir tumša maliņa, tādējādi apspalvojums kopumā izskatās raibumots. Arī to astes ir īsas un uz spārniem ir tumša josla. Lielākajai daļai sugu jaunajiem putniem spalvu nomaiņa sākas tikai pēc migrācijas. Pēc tās tie izskatās līdzīgi pieaugušajiem putniem, tikai mazāk koši. Pilnībā pieauguša putna apspalvojumu jaunie zīriņi iegūst tikai trešajā gadā. Zīriņi pēc vairošanās sezonas maina apspalvojumu uz ziemas apspalvojumu. Tipiska ziemas spalvu pazīme ir balta piere.
Uzvedība
Zīriņi ir gājputni un daudzas sugas, kas ligzdo mērenajā joslā, lido ļoti tālus migrācijas ceļus. Toties jūras zīriņš, iespējams, redz visvairāk dienas gaismas no visiem dzīvniekiem pasaulē, jo tas ligzdo pie Ziemeļu ledus okeāna, bet pārziemo pie Antarktīdas krastiem. Tā kopējais migrācijas ceļš turp—atpakaļ ir vairāk kā 30 000 km. Arī upes zīriņš, kurš ligzdo Eiropas ziemeļos, ir atrasts pārziemojam Jaunzēlandē, nolidojot vairāk kā 25 000 km. Jāņem vērā, ka patiesie migrācijas ceļi ir garāki nekā uz kartes izmērītie īsākie ceļi. Piemēram, ar radio raidītāju aprīkotais jūras zīriņš no Grenlandes savā ikgadējā migrācijas lidojumā nolidoja apmēram 70 000 km.
Lielākā daļa zīriņu ligzdo jūras krasta smiltīs vai oļos, vai pie iekšzemes ūdeņiem. Piemēram, dzeltenknābja zīriņš (Sternula superciliaris), lielknābja zīriņš (Phaetusa simplex) un Jaunzēlandes upes zīriņš (Chlidonias albostriatus) ligzdo tikai upju krastos, bet upes zīriņš, sīkais zīriņš un mazais zīriņš var ligzdot gan jūras krastā, gan pie iekšzemes ūdeņiem. Purva zīriņu sugas, baltgalvas zīriņš (Sterna trudeaui) un Forstera zīriņš (Sterna forsteri) ligzdo pie iekšzemes ūdenstilpēm purvainās vietās, bet koku zīriņš (Anous minutus) un baltais zīriņš ligzdo augstāk par zemes līmeni vai nu uz klints, vai kokā. Ziemošanas laikā daudzas sugas ziemo jūrā vai pat atklātā okeānā, piemēram, tumšais zīriņš (Onychoprion fuscatus). Šīs sugas jaunie putni līdz apmēram piecu gadu vecumam nav redzami uz sauszemes un krastā parādās tikai tad, kad ligzdo. Tomēr dabas pētniekiem nav skaidrs, kur melnmuguras zīriņi pavada laiku starp ligzdošanām. Tā kā tiem nav ūdensizturīga apspalvojuma, tie nevar uzturēties ilgstoši uz ūdens, līdz ar to tie nevar atpūsties uz ūdens.
Ligzdošana
Zīriņi parasti veido monogāmus pārus un ligzdo lielās, skaļās kolonijās. Lielākā daļa sugu ligzdo vienu reizi gadā, bet dažām tropu sugām intervāls no ligzdošanas līdz ligzdošanai ir īsāks kā 12 mēneši. Olas parasti tiek dētas tieši uz zemes. Izņēmums ir purva zīriņi, kas ligzdošanai būvē peldošas veģetācijas salas, kā arī dažas sugas būvē vienkāršas ligzdas kokos, uz klintīm vai sekās klinšu nišās. Unikāls ir baltais zīriņš (Gygis alba), kurš izdēj vienu olu uz kaila koka zara. Atkarībā no sugas dējumā ir 1—3 olas.
Ligzdošanas vietu noskata tēviņš un katru gadu izpilda riesta rituālu, lai piesaistītu vai nu iepriekšējā gada mātīti, vai, ja nepieciešams, tad citu. Riesta rituāls ietver īpašu riesta lidojumu un deju uz zemes. Ļoti bieži tēviņš savai partnerei dāvina zivi. Perē un par mazuļiem rūpējas abi vecāki. Rudenī jaunie putni kopā ar vecākiem dodas savā pirmajā migrācijas ceļojumā.
Mija Hemma
Mariēla Mārgarita "Mija" Hemma (en; dzimusi ) ir bijusī amerikāņu futboliste, spēlējusi uzbrucējas pozīcijā.
Bijusi ASV izlases dalībniece. Viņa ir visu laiku rezultatīvākā ASV futboliste izlašu līmenī starp vīriešiem un sievietēm, kopumā guvusi 158 vārtus. Tāpat viņa divas reizes tikusi atzīta par gada labāko futbolisti pasaulē (2001, 2002). 2004. gadā bijušais Brazīlijas futbolists Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē. 2007. gadā tikusi uzņemta nacionālajā futbola slavas zālē. ASV izlases sastāvā izcīnījusi divas zelta medaļas Olimpiskajās spēlēs (1996, 2004) un vienu sudrabu (2000), Pasaules kausa izcīņā guvusi divas uzvaras (1991, 1999) un divas reizes izcīnījusi trešo vietu (1995, 2003).
Džovanni Batista Pergolēzi
Džovanni Batista Dragi (it), biežāk pazīstams kā Pergolēzi (it, tulkojumā "pergolēzietis/no Pergolas pilsētas") jeb Džovanni Batista Pergolēzi (it; dzimis, miris ) bija baroka laika itāļu komponists.
Lielāko daļu no neilgā radošā mūža pavadīja Neapolē, kur ieradās 1725. gadā. Radījis darbus vokālās mūzikas, kora mūzikas, kamermūzikas, concerto (koncertus solistam un orķestrim) un operas žanros. Populārākais Pergolēzi darbs mūsdienās ir 1736. gadā radītais sakrālais darbs Stabat Mater. Pergolēzi opera buffa La serva padrona iestudējums 1752. gadā Parīzē izraisīja karstas diskusijas par operas žanru jeb t.s. bufonu karu (Querelle des Bouffons), kurā iesaistījās Denī Didro, Žans Filips Ramo, Žans Žaks Ruso, Voltērs.
Agris Māsēns
Agris Māsēns (dzimis Talsos) ir latviešu aktieris un režisors.
1973. gadā beidzis Rīgas kultūras un izglītības darbinieku tehnikumu. 1982. gadā Maskavā absolvējis Borisa Ščukina teātra skolas Režijas nodaļu.
Strādājis par māksliniecisko vadītāju Gaujienas kultūras namā un Ērģemes klubā. Valmieras drāmas teātra aktieris kopš 1968. gada. Strādā par režisoru Smiltenes Tautas teātrī.
Zvērupe
Zvērupe ir Loša kreisā krasta pieteka Saldus novada galējos dienvidrietumos. Tek dienvidu virzienā mazapdzīvotā, mežainā apvidū.
Spilves iela
Spilves iela var būt:
Norvēģijas hokeja līga
Norvēģijas hokeja līga (pazīstama arī kā GET-ligaen) ir Norvēģijas spēcīgākā hokeja līga, kas dibināta 1935. gadā. Līgas uzvarētāja izcīna Norvēģijas čempiones titulu.
Basketbols 1964. gada vasaras olimpiskajās spēlēs
Basketbola sacensības  notika no līdz. Tajās piedalījās 16 vīriešu izlases. ASV izlase izcīnīja 6. zelta medaļu pēc kārtas. PSRS izlases sastāvā sudraba medaļu izcīnīja Valdis Muižnieks, Jānis Krūmiņš un Juris Kalniņš.
Patmalīši
Patmalīši ir ciems Līksnas pagastā, Augšdaugavas novadā. Atrodas 219 km attālumā no Rīgas.
Laura Bicāne
Laura Bicāne (dzimusi ) ir latgaliešu dziedātāja, kas dzimusi Daugavpilī, Latvijā. Plašākai publikai kļuva pazīstama 2012. gadā ar dalību Eirovīzijas nacionālajā pusfinālā, izpildot savu dziesmu „Freakin’Out”.
Biogrāfija
Laura dzied kopš bērnības, savulaik mūzikas skolā mācījusies akordeona spēli, bet, iemācoties spēlēt ģitāru, par Lauras sirdslietu kļuvusi tieši dziesmu komponēšana. Lai gan pirmās dziesmas tapa latviešu valodā, pirmo reizi uz skatuves Laura tomēr atskaņoja savas dziesmas latgaliešu valodā. Kopā ar māsām Jacintu un Agnesi latgaliešu mūzikas festivālam „Muzykys Skrytuļs” 2007. gadā tika noorganizēta grupa „Alverna”. Šīs dziesmas tika ierakstītas un ir dzirdamas Latgales radio. Joprojām lielu daļu Lauras repertuāra aizņem dziesmas latgaliešu valodā.
2012. gadā, Laura uzvarēja A-Eiropa organizētajā dziedātāju projektā „Hello Daugavpils”. Dziesminiece pazīstama arī starp citiem Latvijas dziesminiekiem, piedaloties Vislatvijas dziesminieku saietā Lielkrūzēs 2012. gadā, pavasara un rudens koncertos un dziesminieku mūzikas vakaros Latvijas 1. rokkafejnīcā. 2013. gadā, Laura Bicāne kopā ar dziesminieku Kārli Kazāku pārstāvēja Latvijas dziesminiekus Lietuvas dziedāmās poēzijas festivālā „Tai-aš”. Ir spēlēts arī citviet ārzemēs – Francijā, Vācijā, Beļģijā, Lietuvā. 2014. un 2015. gadā, Laura uzstājās festivāla "Bildes" jauno dziesminieku koncertā.
Laura koncertējusi Latgales studentu centra pasākumos un Latvijas Kristīgās studentu brālības pasākumos, Daugavpils pilsētas svētkos, Svētā Jāzepa festivālā Līvbērzē, muzeju nakts pasākumos Liepājā, festivālā „Mīlestība nav mirusi”, Frankofonijas dienu ietvaros, Rīgas Adventa mūzikas svētkos un citos dzīvās mūzikas festivālos. Laura Bicāne arī organizējusi privātus koncertus gan dzimtajā pusē Latgalē, gan citur Latvijā (tai skaitā lielākajās pilsētās - Rīga, Daugavpils, Liepāja, Ventspils).
Par dziesminieces pazīstamāko dziesmu varētu nosaukt dziesmu „Mīlesteiba” ar Svēto Rakstu vārdiem no Pāvila 1.vēstules korintiešiem. Dziesma tika ierakstīta projekta „Jauna slavas dziesma 2012” ietvaros.
2017. gadā, pabeigusi Staņislava Broka Daugavpils Mūzikas vidusskolu un ieguvusi klasiskās ģitāras spēles kvalifikāciju.
Diskogrāfija
2013. gadā, sadarbojoties ar latgaliešu pozitīvā roka grupu „Dabasu Durovys” iznāca Lauras debijas albums „Es tikai ļaujūs”, kas ietvēra kompozīcijas dažādās valodās.
2017. gada maijā, ir iznācis Lauras trešais albums „Lauzīsimies cauri pūlim”. Albumā ir 9 dziesmas, latviešu, latgaliešu un angļu valodās, kā arī instrumentāla kompozīcija.
2020. gadā, dienas gaismu ieraudzīja dziesminieces ceturtais albums "Ikdiena".
Apbalvojumi
Latgaliešu kultūras gada balva „Boņuks”:
Roberts Daunijs jaunākais
Roberts Džons Daunijs jaunākais (en; dzimis Manhatanā, Ņujorkā, ASV) ir amerikāņu aktieris.
Aktiera karjeru uzsāka agrā bērnībā (1970. gadā piecu gadu vecumā), kad piedalījās sava tēva Roberta Daunija filmā Pound. 1987. gada filma "Mazāk par nulli" (Less Than Zero) bija pirmā ar R. Daunija piedalīšanos, kurā aktieris izpelnījās kritiķu atzinību.
Vēlāk filmējies tādās filmās kā "Čaplins" (1992), Heart and Souls (1993), "Dziedošais detektīvs" (The Singing Detective, 2003), Kiss Kiss Bang Bang (2005), "Arlabunakti un visu labu" (2005), "Miglas atspulgā" (A Scanner Darkly, 2006), "Gotika" (Gothika, 2003), "Zodiaks" (2007), "Tropu negaiss" (2008), "Openheimers" (2023). 2008. gadā attēlojis Toniju Stārku/Dzelzs vīru filmā "Dzelzs vīrs", saglabājis šo lomu arī filmās "Dzelzs vīrs 2" (2010), "Atriebēji" (2012) un "Dzelzs vīrs 3" (2013). Tāpat attēlojis galveno lomu Gaja Ričija filmās "Šerloks Holmss" (2009) un "Šerloks Holmss: Ēnu spēle" (2011). Atveidojis doktoru Dūlitlu 2020. gada filmā "Dūlitls". Viņš ir filmējies sešās filmās, kuru ienākumi ir pārsnieguši 500 miljonus. Divu no tām, "Atriebēji" un "Dzelzs vīrs 3", ienākumi ir pārsnieguši 1 miljardu. Žurnāla Forbes labāk apmaksāto Holivudas aktieru sarakstā viņš ir līderis (viņa īpašumi ir novērtēti ar apmēram 75 miljoniem ASV dolāru).
Par Čārlija Čaplina atveidošanu 1992. gada filmā "Čaplins" saņēmis BAFTA kino balvu, ticis nominēts Amerikas Kinoakadēmijas balvai. Par lomu filmā "Tropu negaiss" ticis nominēts Amerikas Kinoakadēmijas balvai un BAFTA balvai. Saņēmis divas Zelta globusa balvas: par lomu seriālā Ally McBeal un lomu filmā "Šerloks Holmss".
Bailota sala
Bailota sala (en) ir sala Kanādā, uz ziemeļiem no Bafina salas. Šī sala ir daļa no Kanādas Arktiskā arhipelāga. Kaut arī salā nav pastāvīgu iedzīvotāju, salas dienvidrietumos atrodas inuītu sezonāla medību apmetne, bet rietumu piekrastē — Bailotailendas pētniecības stacija.
1616. gadā jūrasbraucējs Roberts Bailots bija pirmais eiropietis, kas salu ieraudzīja, un tā nosaukta viņa vārdā. Gandrīz visa sala atrodas Sirmilikas nacionālā parka teritorijā un ir ievērojama putnu aizsardzības vieta.
Jennings
Jennings var būt:
Peremišļanu rajons
Peremišļanu rajons (uk) ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Židačivas, Mikolajivas, Pustomitu un Zoločivas rajoniem, kā arī Ternopiļas apgabala Berežanu rajonu un Ivanofrankivskas apgabala Rohatinas rajonu.
Peremišļanu rajona Dobrjaniču ciemā dzimis psihoanalītiķis Vilhelms Reihs (Wilhelm Reich, 1897—1957).
Liverpool F.C. (Montevideo)
Liverpool Fútbol Club ir profesionāls Urugvajas futbola klubs no Montevideo, kas piedalās Urugvajas augstākajā līgā jeb Pirmajā divīzijā.
Klubs tika dibināts 1915. gadā un tā nosaukums nāk no Liverpūles vārdā, tā kā vairums ogļu kuģu, kas piestāja Montevideo nāca no Anglijas ostas. Liverpool savas mājas spēles aizvada Estadio Belvedere stadionā, kurā ir 10 000 skatītāju vietas.
Klubs ne reizi nav uzvarējis Pirmajā divīzijā.
Naits
Naits var būt:
Valtice
Valtice (cz, de) ir pilsēta Čehijā, Dienvidmorāvijas apgabala Bržeclavas apriņķī pie Austrijas robežas.
Līva
Līva var būt:
Valtice
Vēsture
Rakstos pirmoreiz minēta 1192. gadā. Valtice vēsturiski ir Lihtenšteinu dzimtas rezidences pilsēta. Ilgu laiku apdzīvotā vieta atradās Hābsburgu impērijas sastāvā. Līdz 1919. gadam tā atradās Lejasaustrijas sastāvā. No 1919. gada — Čehoslovākijā. Otrā pasaules kara laikā pilsēta tika iekļauta Vācijā. Kara beigās pilsētas vācu iedzīvotāji tika padzīti. Kopš 1993. gada — Čehijā.
Ekonomika
Valtice ir vīna ražošanas centrs.
Cilvēki
Valtice ir tenisista Františeka Čermāka (František Čermák, 1976) dzimtā pilsēta.
2023. gada F1 sezona
2023. gada F1 sezona, oficiāli pazīstama kā '''2023. gada FIA Pirmās formulas Pasaules čempionāts' (en), ir Starptautiskās Automobiļu federācijas (FIA'') sankcionētās Pirmās formulas 74. čempionāta sezona. Sezonā tiks aizvadītas 23 sacīkstes.
Komandas un braucēji
2023. gada sezonā piedalīsies šādas komandas un piloti:
Komandu izmaiņas
Honda atgriezās kā dzinēju piegādātājs AlphaTauri un Red Bull komandām, abu komandu dzinējiem nesot nosaukumu Honda RBPT. Lai gan Red Bull Powertrains bija plānojuši sākot ar šo sezonu pārņemt dzinēju montāžu un uzturēšanu, tomēr vēlāk tika panākta vienošanās, ka Honda turpinās dzinēju tehnisko atbalstu līdz 2025. gada beigām.
Pilotu izmaiņas
Daniels Rikardo pameta McLaren komandu pēc divām sezonām tajā, lai gan viņam bija spēkā esošs līgums uz 2023. gada sezonu. Viņu aizstāja Piastri, kuram tā būs Pirmās formulas debija. Pēc trim sezonām Williams komandā to pameta Nikolass Latifi, kuru aizstās Logans Sārdžents, kam tā būs debija Pirmajā formulā. Haas komandu pēc divām sezonām šķīrās no Mika Šūmahera. Viņu aizstās Niko Hilkenbergs, kurš pēdējo reizi Pirmajā formulā startēja 2022. gada, bet pēdējo pilnvērtīgo sezonu aizvadīja 2019. gadā.
Okte (upe)
Okte ir Šķēdes labā krasta pieteka Talsu novadā.
Tek austrumu-ziemeļaustrumu virzienā. Ietek Šķēdē mežainā apvidū. Okti šķērso valsts autoceļi V1407 (Talsi–Šķēde–Okte) un V1410 (Valdemārpils–Pļavas–Sviķi), tā krastos atrodas Oktes ciems.
2021.—2022. gada Pasaules kauss biatlonā
2021.—2022. gada Pasaules kauss biatlonā bija vairāku posmu biatlona sacensības, kas sākās Estešundā, Zviedrijā, un noslēdzās  Holmenkollenē, Norvēģijā. Pasaules kausa sacensības rīkoja Starptautiskā Biatlona savienība. Kopumā tika aizvadīti desmit posmi. Sezonas nozīmīgākās sacensības bija 2022. gada ziemas olimpiskās spēles Pekinā, taču to rezultāti netika ieskaitīti Pasaules kausa vērtējumā.
Iepriekšējās sezonas kausa ieguvēji bija Norvēģijas biatlonisti Juhanness Tīngnēss Bē un Tīrila Ekhofa. Pirmo reizi Pasaules kausa vēsturē viens no posmiem tika aizvadīts Otepē, Igaunijā.
Krievijas iebrukuma Ukrainā dēļ, kuru atbalstīja arī Baltkrievija, Starptautiskā Biatlona savienība noteica, ka Krievijas un Baltkrievijas sportisti var piedalīties tikai neitrālā statusā, aizliedzot jebkādus šo valstu simbolus. 2. martā IBU nolēma, ka Krievijas un Baltkrievijas biatlonistiem ir aizliegts piedalīties IBU sacensībās, ieskaitot Pasaules kausu.
Par pasaules kausa ieguvējiem kļuva Francijas biatlonists Kantēns Fijons Maijē un Norvēģijas pārstāve Marte Olsbu-Reiselanne. Abi PK kopvērtējumā uzvarēja pirmo reizi karjerā.
Robins Gozenss
Robins Everards Gozenss (de; dzimis ) ir vācu futbolists, kas spēlē malējā aizsarga vai pussarga pozīcijā, Vācijas futbola izlases dalībnieks. Kopš 2023. gada pārstāv Vācijas Bundeslīgas komandu Union Berlin.
Karjera
Pārstāvējis klubu Fortuna Elten, ''1. FC Bocholt un VfL Rhede'' bērnu un jauniešu komandas. 2012. gadā pievienojās Nīderlandes klubam Vitesse. Tajā sakotnēji spēlēja jauniešu komandā, bet vēlāk tika izīrēts Nīderlandes otrās spēcīgākās līgas Eerste Divisie klubam Dordrecht. Gozenss palīdzēja klubam iekļūt Eredivisie un aizvadīja tajā nākamo sezonu. 2015. gada vasarā pārgāja uz citu Nīderlandes klubu Heracles Almelo. 2017. gada jūnijā pievienojās Itālijas A sērijas klubam Atalanta. 2022. gadā uz īres tiesībām pievienojies Inter Milan. 2023. gadā par 15 miljoniem eiro pievienojies savai pirmajai Vācijas Bundeslīgas komandai Union Berlin. Gozens kļuva par Union Berlin kluba visdārgāko pirkumu.
Vācijas izlasē debitēja UEFA Nāciju līgas spēlē pret Spānijas izlasi. Pirmos vārtus izlases labā guva draudzības spēlē pret Latviju. Gozenss tika iekļauts izlases sastāvā dalībai 2020. gada Eiropas čempionātā. Spēlē pret Portugāli guva savus pirmos vārtus finālturnīros.
Sasniegumi
Inter Milan
Reņģu iela (Jūrmala)
Reņģu iela ir iela Jūrmalā, kas atrodas Kaugurciema apkaimē. Reņģu iela sākas krustojumā ar Draudzības ielu un beidzas krustojumā ar Brekšu ielu. Kopējais ielas garums ir 330 metri, tā ir klāta ar grants segumu. Reņģu ielā satiksmes kustība vienā joslā. Ielā ir savrupmāju un vasarnīcu apbūve.
Ielu savienojumi
Reņģu iela ir savienota ar šādām ielām:
Sesars Luiss Menoti
Sesars Luiss Menoti (es, dzimis ) ir bijušais Argentīnas futbolists un futbola treneris, spēlēja uzbrucēja pozīcijā, bijis Argentīnas futbola izlases dalībnieks.
Kā spēlētājs, vislabāk pazīstams, pārstāvot Argentīnas komandas Rosario Central un Boca Juniors.
No 1974. līdz 1983. gadam bijis Argentīnas izlases galvenais treneris. Aizvedis komandu līdz uzvarai 1978. gada FIFA Pasaules kausā. Trenējis komandas arī Spānijā, Urugvajā, Itālijā un Meksikā. kā arī vadījis Meksikas futbola izlasi.
Spēlētāja karjera
Boca Juniors
Santos
Trenera karjera
Huracán
Argentīna U20
Argentīna
Barcelona
Tenreku dzimta
Tenreku dzimta (Tenrecidae) ir Āfrikas kukaiņēdāju virskārtas tenrekveidīgie zīdītāji. Tie mīt dažādās ekoloģiskās nišās Madagaskarā un Āfrikā.
Izskats
Dzimta iekļauj ārēji ļoti atšķirīgus dzīvniekus, kuru garums svārstās no 4 līdz 60 cm. Vairākām sugām raksturīga pazīme ir garais, kustīgais deguns, ar kuru tie, meklējot barību, rokas lapās un gružos.
Lielais ežtenreks un mazais ežtenreks ārēji atgādina ežus. Ja draud briesmas, tie saritinās kamolā līdzīgi ezim. Dažas tenreku sugas lielāko laika daļa pavada ūdenī un to ķermenis līdzīgs ūdru ķermenim.
Mazākie dzimtas pārstāvji pieder Microgales ģintij un līdzinās ciršļiem, savukārt kurmjtenreki (Oryzorictes) — kurmjiem.
Sistemātika
Dzimtai pieder četras apakšdzimtas, 10 ģintis un 34 sugas:
Rams Sofers
Rams Sofers (he; dzimis ) ir Izraēlas šahists, starptautiskais lielmeistars šahā (1994) un šaha kompozīciju risināšanā (1998), pianists un mūzikas kritiķis.
Biogrāfija
Beidzis Telavivas universitātes Matemātikas fakultāti un Mūzikas akadēmiju. Šaha turnīros sācis piedalīties 1980. gadu otrajā pusē. 1990. gadā Bernē piedalījies Pasaules šaha čempiona nosaukuma izcīņas cikla zonas turnīrā, kurā palicis 8. vietā. 1993. gadā uzvarējis starptautiskajā šaha turnīrā Telavivā, ka arī ieņēmis 2. vietu aiz Valērija Loginova starptautiskajā šaha turnīrā Budapeštā. 1994. gadā Izraēlas šaha čempionātā dalījis 5.-6. vietu, kā arī atkārtoti uzvarējis starptautiskajā šaha turnīrā Telavivā. Par panākumiem turnīros FIDE 1990. gadā Soferam piešķīrusi starptautiskā meistara (IM), bet 1994. gadā - starptautiskā lielmeistara (GM) nosaukumu. 1998. gadā uzvarējis Budapeštas startautiskajā šaha turnīrā First Saturday, bet 1999. gadā šajā turnīrā palicis otrais aiz Ķīnas lielmeistara Bu Sjandži. Kopš 2000. gada šaha turnīros piedalās reti.
1998. gadā kļuvis par otro šahistu pasaulē aiz Anglijas lielmeistara Džonatana Mestela, kuram vienlaicīgi piešķirts gan FIDE starptautiskā lielmeistara, gan starptautiskā lielmeistara šaha kompozīciju risināšanā nosaukums. 2016. gada labāko šaha kompozīciju risinātāju sarakstā ieņēmis 5. vietu.
Līva (Muhu pagasts)
Līva (et) ir ciems Igaunijas Muhu salā. Tas ir Sāres apriņķa Muhu pagasta administratīvais centrs un saskaņā ar 2012. gada datiem lielākais ciems pašvaldībā ar 189 iedzīvotājiem. Līva atrodas salas centrā pie galvenā ceļa, kas ved uz Kuresāri.
Petrov
Petrov var būt:
IRNSS-1D
IRNSS-1D ir Indijas reģionālās pavadoņu navigācijas sistēmas IRNSS pavadonis. Pavadoni izgatavojusi un apkalpo Indijas kosmisko pētījumu organizācija (ISRO). Tas palaists 2015. gada martā.
Kosmiskā aparāta izmēri ir 1,58 m x 1,50 m x 1,50 m. Tajā uzstādīta navigācijas aparatūra (L5 un S frekvenču josla) un lokācijas aparatūra (C joslas raidītājs). Navigācijas sistēma darbojas ar rubīdija atompulksteni. Bez tam pavadonī uzstādīti atstarotāji lāzerlokācijai.
IRNSS-1D tika palaists 11:49 UTC ar nesējraķeti PSLV-XL (lidojums C27) no Satiša Dhavana kosmosa centra pirmā starta laukuma.
IRNSS-1D atradīsies ģeostacionārā orbītā punktā 111,75° austrumu garuma.
Marija — Skotijas karaliene
"Marija — Skotijas karaliene" (en) ir 2018. gada vēsturiska drāma, kuras režisore ir Džosija Rurka. Galvenās lomas filmā atveido Sērša Runena, Margota Robija, Džeks Loudens, Džo Elvins, Džemma Čana un Gajs Pīrss. Filmas pirmizrāde notika Amerikas Filmu institūta festivālā „AFI Fest”.
Filma tika nominēta divām Amerikas Kinoakadēmijas balvām kategorijās "Labākais grims un matu sakārtojums" un "Labākie kostīmi", kā arī trim BAFTA kino balvām par labākajiem kostīmiem, labāko grimu un matu sakārtojumu un labāko aktrisi otrā plāna lomā.
Filmā tiek parādīts Marijas I Stjuartes mēģinājums no troņa gāzt savu māsīcu Elizabeti I.
Džeimss Maklīns
Džeimss Maklīns (en, dzimis ) ir Īrijas futbolists, spēlē pussarga pozīcijā, Īrijas futbola izlases dalībnieks. Kopš 2018. gada Maklīns pārstāv Anglijas čempionāta komandu Stoke City.
Sasniegumi
Individuālie sasniegumi
ASV hokeja līga
ASV hokeja līga ir spēcīgākā ASV junioru hokeja līga. Līgā pašlaik spēlē 16 komandas.
Trakā māja uz riteņiem
"Trakā māja uz riteņiem" (en) ir 2006. gada ASV kinokomēdija, kuras režisors ir Berijs Zonnenfīlds. Filmā galvenās lomas atveido Robins Viljamss, Džefs Denjelss, Šerila Hainsa, Kristīna Čenoveta, JoJo un Džošs Hatčersons.
Filma stāsta par Bobu Munro, kurš izīrē brīvdienu autobusu un dodas ar savu ģimeni saliedēšanās ceļojumā no Losandželosas līdz Kolorādo.
Filmas "Trakā māja uz riteņiem" pirmizrāde notika un to izplatīja Sony Pictures Releasing. Filma saņēma negatīvas kritiķu atsauksmes un nopelnīja 87,5 miljonus ASV dolāru pie 50 miljonu budžeta.
Žuburvalks
Žuburvalks (arī Kražu strauts, augštecē Dandziņu strauts) ir Klūgas kreisā krasta pieteka Saldus novada rietumos. Tek dienvidrietumu virzienā mazapdzīvotā, mežainā apvidū. Ietek Klūgā augšpus Birzīšu mājām.
Jānis Vimba
Jānis Vimba (dzimis Siguldā) ir latviešu aktieris un teātra režisors. Bijis Nacionālā teātra direktors.
Beidzis Krimuldas vidusskolu. Paralēli mācījies arī Krimuldas mūzikas skolā un Krimuldas mākslas skolā. Tāpat 15 gadus nodejojis deju studijā "Dzirnas".
Absolvējis Latvijas Lauksaimniecības universitātes Ekonomikas fakultāti. 2003. gadā iestājies Latvijas Kultūras akadēmijā, kur mācījies aktiermeistarību Pētera Krilova un Annas Eižvertiņas vadībā. 2007. gadā akadēmiju absolvējis un kļuvis par Nacionālā teātra aktieri. Tēlojis lomas arī filmās: "Vīrietis akvārijā" (2007), "Kontrolieris" (2009), "Sapņu komanda 1935" (2012). 2019. gadā tēlojis lomu TV seriālā "Sarkanais mežs", vēl piedalījies seriālos "Ugunsgrēks" un "Viņas melo labāk".
Strādājis arī par vecāko referentu Finanšu ministrijā un jaunāko referentu Pašvaldību lietu pārvaldē.
sācis pildīt Latvijas Nacionālā teātra direktora pienākumus. 2023. gadā piedalījās konkursā uz šo pašu amatu, taču tika izvēlēts cits kandidāts — bijušais politiķis Māris Vītols.
Īstā jumtauza
Īstā jumtauza (la) ir graudzāļu dzimtas suga. Sākotnēji dienvidu un austrumu Eiropas, kā arī Rietumāzijas stepes suga. Mūsdienās plaši ieviesusies Eirāzijā, tostarp ievazāta arī Latvijā, kur atsevišķi eksemplāri un grupas aug smilšainās nezālienēs, ceļmalās un uz dzelzceļiem.
Apraksts
Īstā jumtauza ir viengadīgs, 10-40 cm garš lakstaugs. Stiebri ir stāvi - tie aug pa vienam vai augs veido nelielu ceru. Stiebrs augšdaļā ir raupjš. Lapas ir 0,2-0,5 cm platas, īsas, blīvi klātas ar mīkstiem matiņiem tāpat kā ziedkopa. Maksts ir slēgta. Skara vienpusēja, 4-10 cm gara, zari tievi, nolīkstoši. Vārpiņas šauras, bāli zaļas, retāk ar sārtu nokrāsu, galā mazliet platākas, katrā zarā 1-4 nolīkušas vārpiņas, 1-1,5 cm garas, katra ar 4-8 ziediem. Ārējā vārpiņas plēksne ar 1 dzīslu, iekšējā - ar 3 dzīslām. Ārējās zieda plēksnes gals ar 2 smailiem zobiņiem. Akots 1,2-2 cm garš - vismaz tik garš, cik ārējā zieda plēksne. Auglis - sīks plēksnenis (plēksnēs ieslēgts grauds). Zied maijā, jūnijā.
Ārstniecības indaine
Ārstniecības indaine (Vincetoxicum hirundinaria) ir mainīga izskata augu suga asklēpiju dzimtas indaiņu ģintī. Savvaļā tā ir sastopama Eiropā un Rietumāzijā sausos upju krastos, pļavās, mežmalās, skrajos priežu mežos, bieži kaļķainās augsnēs. Latvijā ārstniecības indaine ir sastopama reti un nevienmērīgi: galvenokārt rietumu, centrālajā un dienvidaustrumu daļā. Valsts ziemeļdaļā nav konstatēta.
Šī suga ir ierakstīta Latvijas Sarkanajā grāmatā 3. kategorijā.
Uzskatāma par indīgu, jo satur glikozīdu maisījumu — vincetoksīnu.
Morfoloģija
Ārstniecības indaine ir daudzgadīgs, 40—130 cm garš lakstaugs. Tai ir spēcīgs un zvīņains saknenis, raksturīgas daudzas saknes. Augs parasti veido nelielu ceru, īpaši atklātās vietās.
Stublājs ir stāvs, apaļš un apmatots. Lapas ir kātainas, uz stublāja izvietotas pretēji. Lapas plātne ir olveidīga, 6—10 cm gara un 2—4 cm plata. Lapas mala ir gluda, gals smails, pamats sirdsveidīgs. Stublāja galā un lapu žāklēs var uzziedēt ziedu čemuri. Ziedu vainags ir balts. Auglis ir šaurs, aptuveni 2—4 cm garš somenis. Pie katras sēklas ir lidmatiņu pušķis. Zied no jūnija beigām līdz augustam.
Atila Fiola
Atila Čaba Fiola (hu; dzimis ) ir ungāru futbolists, kas spēlē labās malas aizsarga pozīcijā, Ungārijas futbola izlases dalībnieks. Kopš 2016. gada pārstāv Ungārijas klubu Fehérvár.
Karjera
Karjeru sāka klubā Paksi SE. 2011. gadā kļuva par Ungārijas līgas kausa ieguvēju. 2015. gadā pievienojās citam Ungārijas augstākās līgas (Nemzeti Bajnokság I) klubam Puskás Akadémia. 2016. gadā pārgāja uz klubu Fehérvár FC (tā laika nosaukums — Videoton FC). 2017.—2018. gada sezonā kļuva par Ungārijas čempionu, bet 2019. gadā izcīnīja Ungārijas kausu.
Ungārijas izlasē debitēja 2016. gada Eiropas čempionāta kvalifikācijas spēlē pret Fēru Salu izlasi. 2016. gada Eiropas čempionāta finālturnīrā piedalījās vienā spēlē — grupu turnīra pirmajā spēlē pret Austriju. 2022. gada FIFA Pasaules kausa kvalifikācijas spēlē pret Andoru guva savus pirmos vārtus izlases labā. 2020. gada Eiropas čempionāta finālturnīrā guva vārtus pret Francijas izlasi.
Džefs Denjelss
Džefrijs Vorens Denjelss (en, dzimis ) ir amerikāņu aktieris, mūziķis un dramaturgs. Saņēmis vairākus apbalvojumus, tai skaitā divas Emmy balvas, kā arī ticis nominēts trīs Tony balvām, piecām Ekrāna aktieru ģildes balvām un piecām Zelta globusa balvām.
Savu kino debiju piedzīvojis Miloša Formana filmā "Regtaims" (Ragtime, 1981), kam sekoja lomas Džeimsa L. Brūksa filmā "Maiguma valoda" (1983) un Maika Nikolsa filmā "Mieles" (Heartburn, 1986). Saņēmis Zelta globusa balvas nominācijas par lomām Vudija Allena filmā "Sarkanā Kairas roze" (The Purple Rose of Cairo, 1985), Džonatana Demija filmā Something Wild (1986) un Noa Baumbaka filmā "Kalmārs un valis" (2005). Piedalījies arī filmās Gettysburg (1993), "Ātrums" (1994), "Stulbs un vēl stulbāks" (1994), "101 dalmācietis" (101 Dalmatians, 1996), "Jaukpilsēta" (Pleasantville, 1998), "Stundas "(2002), "Arlabunakti un visu labu" (2005), "Apkaunojoša slava" (Infamous, 2006), "Trakā māja uz riteņiem" (2006), "Varas spēles" (2009), Paper Man (2009), "Laika cilpa" (Looper, 2012), "Stīvs Džobss" (2015) un "Marsietis" (2015).
Piedalījies arī seriālos The Newsroom (2012—2014), Godless (2017), The Looming Tower (2018) un The Comey Rule (2020).
Leivera kauss
Sacensībās piedalās seši Eiropas tenisisti un seši tenisisti, kas pārstāv pārējo pasauli. Trīs no sešiem spēlētājiem kvalificējas, pamatojoties uz viņu ATP vienspēļu rangu pirmdien pēc Francijas atklātā čempionāta jūnijā. Trīs ir "kapteiņa izvēles", par kurām tiek paziņots līdz ASV atklātā čempionāta sākumam augustā.
Trīs dienu laikā tiek aizvadītas 12 spēles (9 vienspēles un 3 dubultspēles), par uzvaru katrā pirmās dienas spēlē komanda saņem 1 punktu, katra uzvara otrās dienas spēlēs ir 2 punktu vērtība, trešajā dienā katra uzvara nes 3 punktus. Katram spēlētājam ir jāaizvada vismaz viena vienspēle un vismaz četriem no sešiem komandas dalībniekiem ir jāpiedalās dubultspēlēs. Visi mači tiek spēlēti līdz diviem uzvarētiem setiem, ja vajadzīgs trešais sets, tas tiek izspēlēts taibreika formātā līdz 10 punktiem. Ja mača noslēgumā rezultāts ir neizšķirts (12:12), uzvarētāju nosaka papildu dubultspēle, kurā piedalās jebkuri divi katras komandas dalībnieki.
Vēsture
Turnīrs nosaukts leģendārā Austrālijas tenisista Roda Leivera vārdā, kurš tiek plaši uzskatīts par vienu no labākajiem spēlētājiem sporta vēsturē.
2017: Atklāšanas sacensības
Pirmā Leivera kausa izcīņa notika Prāgā no 2017. gada 22. līdz 24. septembrim, O2 arēnā. Eiropas izlase uzvarēja Pasaules izlasi ar 15:9.
2018
Otrā Leivera kausa izcīņa notika Čikāgā no 2018. gada 21. līdz 23. septembrim. Eiropas izlase uzvarēja Pasaules izlasi ar 13–8.
2019
Trešā Leivera kausa izcīņa notika Ženēvā no 2019. gada 20. līdz 22. septembrim. Eiropas izlase uzvarēja Pasaules izlasi ar 13−11.
2021
Ceturtā Leivera kausa izcīņa notika Bostonā no 2021. gada 24. līdz 26. septembrim. Sākotnēji tas bija paredzēts 2020. gada septembrī, taču COVID-19 pandēmijas dēļ tas tika atlikts, lai izvairītos no pārklāšanās ar 2020. gada Francijas atklāto čempionātu, kas arī tika pārcelts. Eiropas izlase uzvarēja Pasaules izlasi ar 14−1.
2022
Piektā Leivera kausa izcīņa notika Londonā no 2022. gada 23. līdz 25. septembrim. Pirmo reizi Pasaules izlase pieveica Eiropas izlasi ar 13−8.
Šai turnīrā atzīmēja Rodžera Federera aizziešanu no profesionālā tenisa.
1961. gada pasaules čempionāts cīņas sportā
1961. gada Pasaules čempionāts cīņas sportā notika no 1. līdz 7. jūnijam Jokohamā (Japāna).
Sultan
Sultan var būt:
Patmaļnīki (Riebiņu pagasts)
Patmaļnīki ir ciems Riebiņu pagastā, Riebiņu novadā. Atrodas 209 km attālumā no Rīgas.
Gajs
Gajs var būt:
Petrevics
Petrevics ir uzvārds. Cilvēki ar šo uzvārdu:
Spilves iela (Rīga)
Spilves iela ir iela Rīgā, Kurzemes rajonā, Iļģuciemā. Tā sākas krustojumā ar Balto (ielas turpinājums Daugavas virzienā) un Lidoņu ielu un beidzas krustojumā ar Buļļu un Saulgožu ielu (ielas turpinājums Dzirciema virzienā). Spilves iela sastāv no divām braukšanas joslām. Visā garumā iela klāta ar asfalta segumu, tās kopējais garums ir 1350 metri.
Vēsture
Spilves iela pirmoreiz Rīgas ielu sarakstos minēta 1932. gadā ar savu tagadējo nosaukumu, kuru tā saglabājusi līdz pat mūsdienām. Šādi iela nosaukta par godu tuvumā esošajām Spilves pļavām.
Ielas raksturojums
Spilves iela ir aptuveni 1,4 km gara iela Iļģuciema apkaimes ziemeļos-ziemeļrietumos. Tā sākas krustojumā ar Balto (ielas turpinājums Daugavas virzienā) un Lidoņu ielu un iet ziemeļu virzienā. Ielas nepāra numuru pusē izvietota daudzstāvu dzīvojamo ēku apbūve, savukārt pāra numuru pusē - industriālā apbūve. Pēc apmēram 200 metriem iela pakāpeniski pagriežas rietumu virzienā, netālu no krustojuma ar Dzirciema ielu izteiktāts kļūst dienvidrietumu virziens. Nepāra numuru pusē seko krustojumi ar Palangas un Skodas ielām. Spilves iela beidzas krustojumā ar Buļļu un Saulgožu ielu (ielas turpinājums Dzirciema virzienā).
Ielu savienojumi
Spilves iela ir savienota ar šādām ielām:
Sabiedriskais transports
Visas ielas garumā pasažierus pārvadā 244. maršruta mikroautobusi, līdzās tiem posmā no Buļļu ielas līdz Dzirciema ielai kursē arī 38. maršruta autobusi.
Pieneņu Vīns (grupa)
Pieneņu Vīns jeb Dandelion Wine ir Latvijas mūzikas grupa, kas muzicē džeza, džezpopa, fanka un disko stilos. Grupa izveidota 2005. gada februārī. Grupas nosaukums aizgūts no Reja Bredberija romāna "Pieneņu vīns".
Grupas pastāvēšanas laikā tajā ir piedalījušies daudzi mūziķi, taču pašlaik no sākumsastāva palikusi tikai soliste Evilena Protektore.
Grupa regulāri piedalās dažādos projektos, festivālos un konkursos. Starp grupas sasniegumiem ir uzvara 2007. gada "MicRec Open4" un 2008. gada konkursā "Tu Esi Pamanīts". Grupas ieņēma 3. vietu konkursa "Eirodziesma 2011" superfinālā, kā arī dziesma You Are tika izvirzīta 2011. gada Latvijas Mūzikas ierakstu Gada Balvas nominācijā "Labākā debija". 2013. gadā grupa piedalījās konkursā "Dziesma 2013" ar divām dažādu stilu dziesmām, abas no kurām iekļuva pusfinālā, viena – finālā.
Grupa veiksmīgi sadarbojusies un veidojusi kopprojektus ar Serge Junior Robinson, Ingu Bērziņu, Platz Für Tanz, Danceradio, Tommaso Troncon, Fil Straughan, Nelliju Furtado.
2013. gadā grupa izlaida pirmo lielāko digitālo projektu valstī ar nosaukumu Stop360, uzfilmējot savam singlam STOP pirmo 360 grādu panorāmas mūzikas video. 2014. gadā grupa piedalījās pirmajā Starptautiskajā Džeza dienā Latvijā, uzstājoties vienā no galvenām skatuvēm.
2016. gadā grupa izlaida savu pirmo albumu ar nosaukumu «Roads Taken», kas sastāv no 14 kompozīcijām.
Kapteinis Džeks
Sižets
Meitenīte Žeņa sapņo kļūt par jūrnieci. Viņa valkā jūrnieku strīpaino kreklu, jūrnieku cepuri un visu savu brīvo laiku kopā ar zēniem pavada vecajā šonerī "Signāls", kas ir pietauvots krastā. Par savām jūras lietu zināšanām viņa ieguvusi iesauku "Kapteinis Džeks".
Kad veco kuģi nolemj nodot lūžņos, mazie jūrnieki dodas ar šoneri bangojošā jūrā, jo uzskata, ka kuģis-veterāns nav pelnījis tādu likteni. Ar šo kuģi kara laikā no ienaidnieku gūsta aizmuka padomju jūrnieki, kuru vidū bija arī Žeņas tēvs.
Ostas priekšniecība nolemj palīdzēt skolēniem organizēt pionieru jūras klubu, kam arī nodod varonīgo šoneri.
Ielu vingrošana
Ielu vingrošana (en) ir sporta veids. Tas ir fizisks treniņš, sporta, vieglatlētikas un mākslas vingrošanas apvienojums. Galvenokārt tā notiek ārpus telpām, publiskās vietās, piemēram, parkos.
Ielu vingrošana radusies ASV. Ielu vingrošanai ir trīs veidu pasaules čempionāti: brīvā stila, izturība, spēka kategorijās. Ielu vingrošanai nav nepieciešams aprīkojums, tādēļ tā tiek saukta par ielu vingrošanu.
Devona (sala)
Devona (en) jeb Tallurutita (iu) ir sala Kanādas ziemeļos Karalienes Elizabetes salu arhipelāgā. Sestā lielākā Kanādas sala, 27. lielākā sala pasaulē un pasaulē lielākā sala bez pastāvīgiem iedzīvotājiem.
Ģeogrāfija
Atrodas Kanādas Arktiskā arhipelāga Karalienes Elizabetes salu grupā. Ziemeļos Džonsa šaurums un Belčera šaurums salu atdala no Elsmīra salas un Kornvolas, austrumos krastus apskalo Bafina līcis, dienvidos Lenkasteras šaurums atdala no Bafina salas, bet rietumos Penija šaurums un Velingtona šaurums atdala no Kornvolisas un Batērsta salas. Sala izstiepta austrumu—ziemeļrietumu virzienā 524 km garumā; ziemeļrietumos beidzas ar Grinela pussalu. Krasti stipri izroboti, daudz līču un fjordu. Salas austrumu galā pastāvīgs ledājs, kas vainagojas ar salas augstāko punktu Devonas leduskupolu (1920 m vjl). Pārējā salas teritorijā valda arktiskais tuksnesis, ir vairākas nelielas kalnu grēdas.